Съобщение за инвестиционно предложение /ИП/ за Подробен устройствен план /ПУП/ – план за застрояване /ПЗ/ за поземлен имот с идентификатор 61710.503.6340 по кадастралната карта и кадастралните регистри на гр. Разград с цел създаване на устройствена основа за изграждане на фотоволтаична електроцентрала с инсталирана мощност 20 MW 
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

            Внесеното от възложителя „БИОВЕТ“ АД – Клон Разград инвестиционно предложение за Подробен устройствен план /ПУП/ – план за застрояване /ПЗ/ за поземлен имот с идентификатор 61710.503.6340 по кадастралната карта и кадастралните регистри на гр. Разград, с цел създаване на устройствена основа за изграждане на фотоволтаична електроцентрала с инсталирана мощност 20 MW, попада в обхвата на Приложение № 2 към чл. 93, ал. 1, т. 1 и т. 2 на Закона за опазване на околната среда /ЗООС/, т. 3, буква „а” –  Енергийно стопанство - промишлени инсталации за производство на електроенергия, пара и топла вода (невключени в приложение № 1). В тази връзка и на основание чл. 93, ал. 1, т. 1 на ЗООС, ИП в неговата цялост подлежи на процедура за преценяване на необходимостта от извършване на оценка на въздействието върху околната среда /ОВОС/.  
            Обект на предложения устройствен план е поземлен имот с идентификатор 61710.503.6340 по кадастралната карта и кадастралните регистри на гр. Разград. Същият представлява урбанизирана територия и е с начин на трайно ползване „За друг вид производствен, складов обект“. Проектното предложение е отреждането на имота да бъде „За фотоволтаична електроцентрала - ФЕЦ“ в устройствена зона от разновидност „Предимно производствена /Пп/“ съгласно нормативите на чл. 25 от Наредба № 7/22.12.2003 г. за правила и нормативи за устройство на отделните видове територии и устройствени зони: Плътност на застрояване – от 40 % до 80 %; Озеленена площ – от 20 % до 40 %; Коефициент на интензивност – от 1.0 до 2.5.
            В случая, могат да бъдат приложени разпоредбите на чл. 91, ал. 2 на ЗООС и да се допусне извършването само процедурата за преценяване на необходимостта от извършване на ОВОС.

Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с изх. № АО-4759-(2)-19.10.2022 г. Копие на писмото е изпратено до община Разград. 
